Tim Parnell je upokojeni britanski dirkač Formule 1. Debitiral je na domači dirki za Veliko nagrado Velike Britanije v sezoni 1959, kjer pa se mu ni uspelo kvalificirati na dirko. V sezoni 1961 je na domači dirki za Veliko nagrado Velike Britanije odstopil, na dirki za Veliko nagrado Italije pa je osvojil deseto mesto, kar je njegov najboljši rezultat v karieri. Nastopil je še na Veliki nagradi Nemčije v sezoni 1963, kjer se mu ni uspelo kvalificirati na dirko, kasneje pa ni več dirkal v Formuli 1.